О Б Р А З Л О Ж Е Њ Е

I. УСТАВНИ ОСНОВ ЗА ДОНОШЕЊЕ ЗАКОНА

Уставни основ за доношење Закона о потврђивању Споразума о међународном повременом превозу путника аутобусима (Interbus споразум), у даљем тексту: Interbus споразум, као и Одлуке бр. 1/2011 Заједничког одбора основаног Interbus споразумом о међународном повременом превозу путника аутобусима, у даљем тексту: Одлука бр. 1/2011, садржан је у члану 99. став 1. тачка 4. Устава Републике Србије, према којем Народна скупштина потврђује међународне уговоре кад је законом предвиђена обавеза њиховог потврђивања.

II. РАЗЛОЗИ ЗБОГ КОЈИХ СЕ ПРЕДЛАЖЕ ПОТВРЂИВАЊЕ INTERBUS СПОРАЗУМА И ОДЛУКЕ БР. 1/2011

На седници одржаној 11. фебруара 2021. године Влада је донела Закључак о утврђивању Основе за приступање Републике Србије Interbus споразуму и Одлуци бр. 1/2011 (Закључак 05 Број: 337-1042/2021). Саставни део овог закључка су Interbus споразум и Одлука број 1/2011 у оквиру којих се налази и Образац изјаве коју треба да дају уговорне стране Interbus споразума у вези са чланом 4. и Анексом 1 (услови који се примењују на превознике путника у друмском саобраћају) а за коју су у наведеној основи дати подаци потребни за попуњавање.

Предлог закона о потврђивању Interbus споразума и Одлуке бр. 1/2011 припремљен је имајући у виду да сходно члану 14. став 1. Закона о закључивању и извршавању међународних уговора („Службени гласник РС”, број 32/13) Народна скупштина потврђује међународне уговоре војне, политичке и економске природе, уговоре којима се стварају финансијске обавезе за Републику Србију, уговоре који захтевају доношење нових или измену важећих закона и уговоре којима се одступа од постојећих законских решења.

Interbus споразум чије уговорне стране су, поред држава чланица Европске уније, и Албанија, Босна и Херцеговина, Црна Гора, Северна Македонија, Молдавија, Турска и Украјина, ступио је на снагу 1. јануара 2003. године и садржи поред осталог и фискалне одредбе.

Овим споразумом унапређује се развој међународног превоза у Европи и олакшава његова организација и обављање, олакшава сарадња у туризму, остварује либерализација превоза, остварује виши степен техничких услова за аутобусе у међународном превозу између уговорних страна и побољшава безбедност саобраћаја на путевима и заштита животне средине, остварује примена јединствених мера у погледу рада посаде аутобуса у међународном повременом превозу, остварује примена стандардних образаца превозних докумената (контролни документи, дозволе, захтеви за издавање дозвола) чиме се олакшава и поједностављује поступак контроле и усклађују мере и поступци за спровођење инспекцијског надзора, кажњавање и пружање узајамне помоћи.

Одлуком бр. 1/2011, поред осталог, измењени су и допуњени Анекс 1 овог уговора (услови за превознике који се баве превозом путника у друмском саобраћају) и Анекс 2 (технички стандарди који се примењују на аутобусе) који чине саставни део овог споразума.

III. СТВАРАЊЕ ФИНАНСИЈСКИХ ОБАВЕЗА ЗА РЕПУБЛИКУ СРБИЈУ ИЗВРШАВАЊЕМ INTERBUS СПОРАЗУМА И ОДЛУКЕ БР. 1/2011

Извршавањем Споразума <0}{0>on the international occasional carriage of passengers by coach and bus<}100{>о међународном повременом превозу путника аутобусима {0>(Interbus Agreement)<}100{>(Interbus споразум) и Одлуке бр. 1/2011 Заједничког одбора основаног Interbus споразумом о међународном повременом превозу путника аутобусима не стварају се финансијске обавезе за Републику Србију.

IV. ПРОЦЕНА ФИНАНСИЈСКИХ СРЕДСТАВА ПОТРЕБНИХ ЗА ИЗВРШАВАЊЕ INTERBUS СПОРАЗУМА И ОДЛУКЕ БР. 1/2011

За извршавање Споразума <0}{0>on the international occasional carriage of passengers by coach and bus<}100{>о међународном повременом превозу путника аутобусима {0>(Interbus Agreement)<}100{>(Interbus споразум) и Одлуке бр. 1/2011 Заједничког одбора основаног Interbus споразумом о међународном повременом превозу путника аутобусима нису потребна финансијска средства из буџета Републике Србије.